text: Els nois tenen el mateix dret que les noies a plorar quan els vingui de gust
  El plor © José Carlos Rodrigo Breto
  M. Àngels Gabernet
  Vull parlar-vos del dret que tenim tots a plorar. Una llàgrima és una perla que brolla de l'ànima. I aquesta perla vessada és una tendra petició d'ajuda, comprensió i estima. Per desgràcia, sobretot als nens, se'ls ha forçat a reprimir aquesta manifestació alliberadora. Gràcies a Déu, avui un noi també pot plorar lliurement sense por que, per aquest motiu, ningú l'anomeni "nena".
  Plorar és tan natural com riure. Intentar obligar al nen a què reprimeixi les seves llàgrimes és totalment inhumà. Per això, amics meus, si algú de vosaltres té germans i alguna vegada els veu plorar, procureu consolar-los en comptes de dir sentències com: "tu ets un home i plorar és només coses de nenes". Sapigueu que els nois també tenen el seu cor, i tenen el mateix dret que les noies a plorar quan els vingui de gust.